Title: ประกาศสำนักงานสลากกินแบ่งรัฐบาล เรื่อง การเข้าตรวจดู ศึกษา ค้นคว้า หรือขอคัดสำเนาข้อมูลข่าวสารของสำนักงานสลากกินแบ่งรัฐบาล ที่จัดไว้บริการประชาชน และการขออนุญาต

ประกาศสำนักงานสลากกินแบ่งรัฐบาล

ประกาศสำนักงานสลากกินแบ่งรัฐบาล
เรื่อง
การเข้าตรวจดู ศึกษา ค้นคว้า หรือขอคัดสำเนาข้อมูลข่าวสาร
ของสำนักงานสลากกินแบ่งรัฐบาล
ที่จัดไว้บริการประชาชน และการขออนุญาต
------------------------

                        ตามพระราชบัญญัติข้อมูลข่าวสารของราชการ
พ.ศ. ๒๕๔๐ ได้กำหนดให้ข้อ
มูลข่าวสารของทางราชการต้องเปิดเผยให้สาธารณชนได้รับรู้
ตรวจดู ศึกษาค้นคว้า หรือคัดสำเนา
ได้ นั้น
                        เพื่อให้เกิดความเป็นระเบียบเรียบร้อย
และเกิดความสะดวก รวดเร็วแก่
ประชาชนที่ขอใช้บริการ ทั้งการขอเข้าตรวจดู ค้นคว้า ศึกษา
หรือขอคัดสำเนาข้อมูลข่าวสารของ
สำนักงานสลากกินแบ่งรัฐบาลที่จัดไว้บริการประชาชน
จึงกำหนดหลักเกณฑ์การเข้าตรวจดู 
ค้นคว้า ศึกษา หรือขอคัดสำเนาข้อมูลข่าวสาร
ตลอดจนการขออนุญาตไว้ ดังต่อไปนี้
                        ๑.  บุคคลผู้เข้าตรวจดู ค้นคว้า ศึกษา
หรือขอคัดสำเนาข้อมูลข่าวสารของ
สำนักงาน ฯ ที่จัดไว้ให้ประชาชนเข้าตรวจดู
จะต้องแสดงความจำนง โดยการกรอกแบบแสดงราย
การขอใช้บริการได้ที่งานนโยบายและแผน สำนักผู้อำนวยการ
และยื่นแบบแสดงรายการขอใช้
บริการต่อเจ้าหน้าที่งานนโยบายและแผน
เพื่อพิจารณาเสนอผู้มีอำนาจต่อไป
                        ๒.  บุคคลผู้เข้าตรวจดู ค้นคว้า ศึกษา หรือขอคัดสำเนาข้อมูลข่าวสารของสำนัก
งานฯ ดังกล่าว สามารถใช้บริการได้
ต่อเมื่อได้รับอนุญาตจากผู้มีอำนาจแล้ว
                        ๓.  ผู้มีอำนาจอนุญาตให้เข้าตรวจดู ค้นคว้า
ศึกษา หรือคัดสำเนาที่มีคำรับรอง
ถูกต้อง ได้แก่ หัวหน้างานนโยบายและแผน สำนักผู้อำนวยการ
หรือหัวหน้าสำนักฯ /ฝ่าย/กอง/ศูนย์
เจ้าของเรื่อง แล้วแต่กรณี
                        ๔.  การเข้าตรวจดูและค้นคว้า ศึกษา
ไม่ต้องเสียค่าใช้จ่ายใด ๆ
                        ๕.  การขอคัดสำเนาและถ่ายเอกสาร
ผู้ขอรับบริการจะต้องเสียค่าใช้จ่ายตาม
อัตราที่กำหนดในประกาศสำนักงาน ฯ เป็นคราว ฯ ไป

                                                            ประกาศ
ณ วันที่ ๑๙ กุมภาพันธ์ พ.ศ. ๒๕๔๒

ชัยวัฒน์  พสกภักดี

ผู้อำนวยการสำนักงานสลากกินแบ่งรัฐบาล

[รก.๒๕๔๕/๕๒ง/๑๓๗/๒๗ มิถุนายน ๒๕๔๕]

                                                                        พรพิมล/พิมพ์
                                                                        ๐๔/๑๐/๔๕
                                                                        A+B
(C)